CELEX: 32015R1800
Language: hu
Date: 2015-10-06 00:00:00
Title: A Bizottság (EU) 2015/1800 végrehajtási rendelete (2015. október 6.) egyes áruk Kombinált Nómenklatúra szerinti besorolásáról

8.10.2015   
            
            
               HU
            
            
               Az Európai Unió Hivatalos Lapja
            
            
               L 263/16
            
         A BIZOTTSÁG (EU) 2015/1800 VÉGREHAJTÁSI RENDELETE
   (2015. október 6.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG
   Tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2015. október 6-án.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  A jegyzékbe vétel okai
               
            
                  (1)
               
               
                  (2)
               
               
                  (3)
               
            
                  Hordozható elektronikus készülék, 7 × 60 × 110 mm mérettel, és 100 g tömeggel, mely a következő, egyetlen műanyag foglalatban elhelyezett fő összetevőkből áll:
                  
                              —
                           
                           
                              egy színes LED kijelző 8,9 cm (3,5 hüvelyk) kijelző képátlójú érintőképernyővel, és 960 × 640 pixel felbontással,
                           
                        
                              —
                           
                           
                              egy központi feldolgozó egység;
                           
                        
                              —
                           
                           
                              egy 256 MB-os RAM memória;
                           
                        
                              —
                           
                           
                              egy 32 GB-os tárolókapacitás;
                           
                        
                              —
                           
                           
                              egy modul, másik készülékhez és az internethez történő vezeték nélküli kapcsolódáshoz;
                           
                        
                              —
                           
                           
                              egy újratölthető lítium akkumulátor;
                           
                        
                              —
                           
                           
                              egy hangszóró,
                           
                        
                              —
                           
                           
                              egy mikrofon és
                           
                        
                              —
                           
                           
                              egy mozgó- és állóképek felvételére szolgáló kamera.
                           
                        A készülék a következő csatlakozókkal rendelkezik:
                  
                              —
                           
                           
                              egy csatlakozó, amellyel a készülék elektromosan feltölthető és amellyel más készülékekhez, például automatikus adatfeldolgozó gépekhez (ADP) csatlakoztatható, valamint
                           
                        
                              —
                           
                           
                              egy 3,5 mm-es jack dugó.
                           
                        A készülék lehetővé teszi a felhasználónak, többek között az internetre való csatlakozást, a szoftver alkalmazások letöltését, futtatását és módosítását, e-mailek fogadását és küldését, játékot, valamint zene, videó és fényképek letöltését, rögzítését és lejátszását.
               
               
                  8471 30 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 3. pontja, a 84. árucsoporthoz tartozó Megjegyzések 5 (A) pontja, valamint a 8471 és a 8471 30 00 KN-kód szövege határozza meg.
                  A készüléket a XVI. Áruosztályhoz tartozó Megjegyzések 3. pontja értelmében két vagy több különböző, egymást felváltó vagy kiegészítő tevékenység kifejtésére tervezték (adatfeldolgozás, vezeték nélküli hálózati kommunikáció, hang- és képfelvétel valamint lejátszás, mozgó- és állóképek felvétele, álló- és mozgóképek megjelenítése).
                  Tekintettel a készülék objektív jellemzőire, elsősorban a programok letöltésére, tárolására, módosítására és futtatására való képességére, a készülék fő funkciója az adatfeldolgozás (lásd még a 8471.30/2, 3 és 4 HR Áruosztályozási Véleményt). A többi funkció másodlagosnak tekintendő.
                  Következésképpen a készüléket a 8471 30 00 KN-kód alá kell besorolni, mint 10 kg-nál nem nehezebb hordozható automatikus adatfeldolgozó gép, amely legalább egy központi feldolgozóegységet, egy billentyűzetet és egy megjelenítő egységet tartalmaz.